NaiveNeuron/SloPal huggingface dataset:
A. Belousovová, podpredsedníčka NR SR: (2006-12-14):
Konštatujem, že Národná rada Slovenskej republiky nezvolila členov Rady pre vysielanie a retransmisiu. Takže ďalej bude, vážené panie poslankyne a páni poslanci, na základe vyhlásenia výsledkov volieb nasledovať opakovaná voľba. Opakovaná voľba sa bude týkať volieb kandidáta na sudcu Ústavného súdu, ďalej opakovaná voľba sa bude týkať predsedu Správnej rady Ústavu pamäti národa a nakoniec členov Rady pre vysielanie a retransmisiu. Do opakovanej voľby kandidáta na sudcu Ústavného súdu postupujú všetci kandidáti, ktorí neboli zvolení v prvom kole voľby. Keďže jeden kandidát už bol zvolený v prvom kole, alternatívu „za“ je možné na hlasovacom lístku označiť najviac u jedného kandidáta. Do opakovanej voľby predsedu Správnej rady Ústavu pamäti národa postupujú dvaja kandidáti, ktorí v prvom kole získali najväčší počet hlasov, a to sú páni Ladislav Bukovszky a Patrik Dubovský. Aj pri tejto voľbe chcem upozorniť, že je možné na hlasovacom lístku alternatívu „za“ označiť najviac u jedného kandidáta. Vo voľbe členov Rady pre vysielanie a retransmisiu nebol zvolený ani jeden z navrhnutých kandidátov. Do opakovanej voľby postupujú kandidáti s najväčším počtom hlasov, a to dvojnásobok počtu členov, ktorých treba zvoliť. Sú to tieto panie a páni: Holan, Ľubomír Lehotský, Dana Podracká, Anna Vargová, Milan Vendrinský a Jana Žitňanská. Pri tejto voľbe je platný len ten hlasovací lístok, na ktorom je označená alternatíva „za“ najviac u troch kandidátov. Chcem znovu pripomenúť, že na hlasovacom lístku je potrebné pri každom mene a priezvisku kandidáta označiť jednu z alternatív, za ktorú hlasujete: „za“, „proti“, „zdržiavam sa“. To znamená, že také lístky, pri ktorom nie je označené niečo v tom riadku, nie sú platné. Hlasovanie vykonáme na osobitných hlasovacích lístkoch, ktoré sú v pravom hornom rohu označené veľkými písmenami B, C a D. Zároveň prosím všetkých overovateľov, aby sa ujali svojej funkcie a dohliadali na priebeh voľby. Súčasne ich prosím, aby hlasovali ako prví. Pristúpime k vykonaniu tajného hlasovania. Ešte predtým, ako budete hlasovať, chcela by som vás oboznámiť v mene predsedu Národnej rady Slovenskej republiky s tým, že členovia poslaneckého grémia, ako aj predsedovia výborov Národnej rady po tom, ako odvolia, sú pozvaní do zasadačky traktu predsedu Národnej rady. Hneď ako teda hodíte lístok a odhlasujete. Ešte raz, týka sa to členov poslaneckého grémia a predsedov výborov. Môžeme pristúpiť k voľbe. Ešte procedurálny – pán podpredseda Hort.
P. Hrušovský, predseda NR SR: (2004-01-22):
Pán premiér, kedy máte dohodnuté stretnutie? (Odpoveď premiéra.) Teraz. Páni poslanci, odporúčam, aby v čase, keď pán premiér bude rokovať s iným premiérom, pán spoločný spravodajca a predseda zahraničného výboru informoval nás o výsledku a stanovisku... (Hlasy v sále.) Pán premiér vie o tom, pretože uznesenie zahraničného výboru sme doručili premiérovi vlády Slovenskej republiky na Úrad vlády. Nech sa páči... (Hlasy v sále.) Ak pán premiér sa nevráti do termínu, dokedy pán spoločný spravodajca prednesie svoju správu, prerušíme až do návratu pána premiéra rokovanie. Je súhlas s takýmto postupom? (Hlasy v sále.) Pán premiér, pozdravte premiéra Írskej republiky. Nech sa páči, pán spoločný spravodajca.
Kollár, Boris, predseda NR SR (2022-09-27):
(Zaznievanie gongu.) V rokovaní v rozprave máme teraz pána poslanca Stančíka. Pán poslanec Stančík! (Krátka pauza.) Pán poslanec Kéry. (Krátka pauza.) Prepadáva. Pán poslanec Krúpa. Prepadáva. Pán poslanec Šudík. (Reakcie z pléna.) Dobre, pre... neni tu. Pán poslanec Stančík. Ďalej prepadol. Pán poslanec Kéry, prepadol. Pán poslanec Krúpa. (Reakcia z pléna.) Kéry, Kéry, Kéry je späť. Dobre. Tak, pán poslanec Kéry, skoro sme to odrokovali. (Povedané so smiechom.)
Danko, Andrej, predseda NR SR (2016-12-01):
Ďakujem, pán poslanec. Na vystúpenie pána poslanca štyri faktické poznámky. Uzatváram možnosť prihlásenia faktických poznámok. Poprosím, pán poslanec Vladimír Sloboda.
Grendel, Gábor, podpredseda NR SR (2020-09-24):
Pán poslanec Blanár.
Hrušovský, Pavol, predseda NR SR (2011-12-14):
Ďakujeme. Pán poslanec Solymos.
Danko, Andrej, predseda NR SR (2019-04-02):
Tak vás preruším a pokračujeme potom o štrnástej hodine. Dobre? (Prerušenie rokovania o 12.01 hodine.) (Pokračovanie rokovania o 14.00 hodine.)
Čaplovič, Dušan, poslanec NR SR (2010-11-04):
Ďakujem veľmi pekne. Ja ľutujem, že tu nie je pán minister zahraničných vecí, ktorému som adresoval túto poznámku. Musím povedať, že rakúska strana a ja som s ňou tiež niekoľkokrát rokoval, a najmä minister zahraničných vecí Rakúska to môžu pochopiť až vtedy, ak dopad tohto návrhu zákona v Maďarsku, by sa dotýkal o dvojakom občianstve aj Burgenlandu, teda oblasti, ktoré sú z tejto oblasti vynechané a potom by pochopili aj Rakúšania, o čo vlastne ide týmto zákonom o dvojakom občianstve Maďarskej republiky.
Grendel, Gábor, podpredseda NR SR (2022-02-11):
S faktickou poznámkou pán poslanec Mizík.
Zmajkovičová, Renáta, podpredsedníčka NR SR (2014-09-24):
Pán poslanec Brocka.
B. Bugár, podpredseda NR SR: (2004-09-09):
(Hlasovanie.) Prítomných je 119 poslancov, za 110, proti 2, zdržali sa 4, nehlasovali 3. Konštatujem, že vládny návrh zákona sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 718). Pán poslanec Ondrejka, nech sa páči, ako spravodajca môžete uvádzať jednotlivé hlasovania. V. Ondrejka, poslanec: Vážený pán predsedajúci, v rozprave vystúpili dvaja poslanci, jedna poslankyňa dala pozmeňujúci návrh. Budeme hlasovať o pozmeňujúcich návrhoch zo spoločnej správy, o bodoch 1 až 13 spoločne s odporúčaním gestorského výboru schváliť.
Blanár, Juraj, podpredseda NR SR (2023-03-30):
Tri faktické poznámky. Pán poslanec Suja ako prvý.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Mizík.
M. Číž, podpredseda NR SR: (2007-10-29):
Teraz má slovo pán poslanec Rafaj.
Bugár, Béla, podpredseda NR SR (2011-04-06):
Pán poslanec Senko.
Galek, Karol, poslanec NR SR (2024-09-26):
Ja by som sa chcel veľmi pekne poďakovať pánovi Dankovi, ktorý podporil môj návrh na vrátenie týchto zákonov na dopracovanie. Síce jedna lastovička leto nerobí, ale verím, že keď tento návrh dám v druhom čítaní, tak ho podporí omnoho viacej koaličných poslancov. Pán Danko, ďakujem. (Potlesk.)
Kuriak, Milan, poslanec NR SR (2021-03-19):
Ďakujem pánu ministrovi aj všetkým ľuďom nielen na Slovensku, ale aj na celom svete, ktorým záleží na ochrane klímy a životného prostredia. Som rád, že máme dobrého ministra, ktorému záleží na zdravej krajine. Som rád, že Slovensku záleží na znížení emisií a aktívne sa zapája do rôznych iniciatív na zlepšenie kvality klímy. Všetko sa nám to vráti nielen v krajšom životnom prostredí, ale hlavne aj na zdraví ľudí a kvalite života. Je aj na každom z nás, ako dokážeme priložiť ruku k dielu pri ochrane prírody a životného prostredia. K ochrane a láske k prírode ma viedol môj najstarší brat, ktorý študoval na Lesníckej škole a pravidelne ma brával do prírody, kde som s ním strávil krásne chvíle. Ešte počas základnej školy som chodieval pravidelne cez víkendy, hlavne soboty, sadiť stromčeky do lesa a to ma sprevádza aj naďalej počas môjho života. Naposledy v októbri 2019 som na Orave spoluinicioval a zastrešoval akciu Dedoles sadí les, kde sme s ľuďmi z celého Slovenska vysadili takmer 8-tisíc stromčekov. Bolo by ich aj viac, ale vtedy nám napadol sneh, ale sme vďační aj za tých 8-tisíc, ktoré sa nám podarilo. Tiež aj moje deti od útleho detstva vediem k láske a ochrane prírody. Ďakujem.
Kollár, Boris, predseda NR SR (2023-06-22):
Prosím, vráťte pánovi poslancovi čas.
M. Číž, podpredseda NR SR: (2008-02-07):
Chce zaujať stanovisko? Pravdepodobne áno. Hoci s procedurálnym, ale má to byť odpoveď na faktickú. Pán poslanec Berényi má slovo.
Dvořák, Oskar, poslanec NR SR (2024-01-08):
Ďakujem veľmi pekne za slovo. Ja by som teda nadviazal na to, že ono občas treba sledovať aj to už, keď tu teda vládni poslanci a poslankyne nechodia diskutovať, treba aj sledovať to, čo občas povedia v tejto rozprave alebo v médiách. A, kolega Braňo, si sa venoval aj celkom rozsiahlejšie tomu, že ako vlastne tie podmienky toho skráteného legislatívneho konania nie sú splnené po tej formálnej stránke, ale vlastne aj svojimi rečami a svojím konaním teda aj vládna koalícia dokazuje, že ani vecne teda tie podmienky nie sú nijak splnené. Ja to napríklad ukážem na tom príklade toho, že dôležitejšie ako rozpočet bolo, samozrejme, ministerstvo Andreja Danka vytvoriť nové, muselo ísť skráteným legislatívnym konaním. Dneska už hovorili, že pre nich to teda ukazovali, že to je asi dôležitejšie ako rozpočet. Dneska toto ministerstvo, to bolo také dôležité, muselo prijať do konca roka jeho schválenie, tak dneska už nie je ani také dôležité, dneska už sa tu rozprávame o rušení špecializovanej prokuratúry. Tá už je zrazu dôležitejšia ako toto ministerstvo. Ale keď sa pozrieme na tie skutočne ostatné zákony, ktoré boli aspoň trošku vecné, a to bolo, napríklad sme tu mali veľké hrozby od ministerky zdravotníctva o tom, ako keď nepôjdeme skráteným legislatívnym konaním, tak kvôli neexistujúcim občianskym preukazom, ktoré sa nestihli vydať, tak už tu budú veľké škody a bude narušené poskytovanie zdravotnej starostlivosti. Nuž, čuduj sa svet, stá... čuduj sa svet, stále my... vytvorenie nového ministerstva alebo zrušenie špecializovanej prokuratúry je dôležitejšie a nakoniec ani nebolo nutné teda pozastavovať zdravotnú starostlivosť, ani sa nijak nepozastavila. Koalícia veľmi často aj v médiách, ako teraz sledujem, používa argumenty o tom, že opozícia ju nenechá pracovať a že tu, že tu nejak blokuje parlament. No v prvom rade je to podľa mňa samotná koalícia, ktorá, ktorá teda si tu blokuje sama parlament, pretože namiesto toho, aby ministerstvá normálne pracovali a preberali v štandardnom režime legislatívne návrhy, tak namiesto toho sú pre nich dôležitejšie Dankove ministerstvo alebo rušenie špecializovanej prokuratúry.
Bublavý, Dušan, poslanec NR SR (2018-10-24):
Ďakujem za slovo, pán podpredseda, dovoľte mi prečítať návrh na opakovanie druhého čítania skupiny poslancov Národnej rady Slovenskej republiky. Podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám návrh na opakovanie druhého čítania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení, platových pomerov starostov obcí a primátorov miest v znení neskorších predpisov (tlač 1019). (Zaznievanie gongu.) Navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený návrh zákona sa opakovane prerokuje len na schôdzi Národnej rady Slovenskej republiky podľa § 85 ods. 4 písm. c). Skončil som.
Číž, Miroslav, podpredseda NR SR (2015-06-23):
S reakciou pán poslanec Mikloško.
Grendel, Gábor, podpredseda NR SR (2021-11-11):
Kolegyne, kolegovia, a teda skôr ako pristúpime k hlasovaniu, poprosím vás všetkých, aby ste si vytiahli svoje hlasovacie karty zo zariadenia a vrátili naspäť. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 (tlač 789). Dávam slovo predsedníčke výboru pre zdravotníctvo pani poslankyni Jane Bittó Cigánikovej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 , tlač 789.)
M. Damborská, poslankyňa: (2007-03-20):
Nedávno bol 8. marec – Medzinárodný deň žien a aj pri tejto príležitosti je opäť vysoko aktuálne upriamiť pozornosť nielen nás poslancov Národnej rady Slovenskej republiky, ale aj širokej verejnosti na to, že násilie páchané na ženách je závažný celospoločenský špecifický problém, ku ktorému treba pristupovať komplexne. Som totiž presvedčená, že právo nebyť vystavovaná či vystavovaný násiliu alebo hrozbe násilia je základným a univerzálnym ľudským právom. Pretrvávanie násilia páchaného na ľudských bytostiach je hrubým porušovaním ich ľudských práv. Násilie na ženách je tiež kategorizované ako porušovanie ľudských práv, pretože porušuje právo na život, bezpečnosť, dôstojnosť, ako aj právo na fyzickú a duševnú integritu osobnosti. Len na krátke osvieženie pamäti. Európsky parlament na svojom februárovom plenárnom minizasadnutí v roku 2006 schválil iniciatívnu Správu o boji proti násiliu páchanému mužmi na ženách. Táto správa poukazuje na fakt, že problém násilia páchaného mužmi na ženách sa týka žien všetkých sociálnych skupín zo všetkých členských krajín Európskej únie. Zameriava sa najmä na násilie v rámci rodinných či partnerských vzťahov a vyzýva na nulovú toleranciu voči všetkým formám násilia na ženách. V správe sa odhaduje, že v Európe každý rok zomrie minimálne 700 až 900 žien v dôsledku násilia zo strany partnera, pričom tento údaj sa dokonca považuje za podhodnotený. Rozsiahle štúdie vykonané vo Švédsku, Nemecku a Fínsku ukazujú, že najmenej 30 až 35 % žien vo veku medzi 16 a 67 rokom sa niekedy stalo obeťou fyzického alebo sexuálneho násilia. Ak sa sem zahrnie aj psychické násilie, tieto hodnoty stúpnu na neuveriteľných 45 až 50 %, čo je už alarmujúce. Výskumy ďalej dokladajú, že 65 až 90 % žien, ktoré sa stali prostitútkami, boli buď v detskom veku alebo neskôr vystavené sexuálnemu zneužívaniu. Skutočnosť, že svet čoraz častejšie uznáva rodovo podmienené násilie za dôležitý problém, je predovšetkým výsledkom snahy druhej vlny feministického hnutia, ktoré sa najmä od 70. rokov 20. storočia sústredilo na detabuizovanie a pomenovanie násilia páchaného na ženách. Verejná tematizácia násilia páchaného na ženách bola a aj v súčasnosti je prvým krokom k jeho rozpoznaniu a eliminácii. Určitým posunom v tejto problematike je aj to, že od roku 2001 sa v mnohých štátoch každoročne uskutočňuje 16-dňová kampaň proti násiliu na ženách. Táto kampaň prebieha v období od 25. novembra, t. j. od Medzinárodného dňa za odstránenie násilia na ženách, do 10. decembra, ktorý je Medzinárodným dňom všeobecných ľudských práv. Kampaň vždy poukazuje na fakt, že násilie na ženách je zločin proti ľudskosti a že je nevyhnutné využívať medzinárodné nástroje na ochranu ľudských práv na predchádzanie všetkým formám násilia na ženách a diskriminácii žien a na integrovanie rodového prístupu do základných spoločensko-politických a kultúrnych funkcií spoločnosti. V kampani sa zdôrazňuje význam spolupráce oficiálnych miest s mimovládnymi organizáciami, ako aj potrebu spolupráce všetkých zložiek občianskej spoločnosti a médií pri zvyšovaní... (Prerušenie vystúpenia predsedajúcim.)
Jurinová, Erika, podpredsedníčka NR SR (2012-08-03):
Dobre, ďakujem za pripomienku, to znamená, že vyhlasujem prestávku. (Ruch v sále. Nesúhlasné reakcie v pléne.) Vyhlasujem prestávku, kým to doriešim. Takže zatiaľ. (Krátka pauza.) Nech sa páči. Pán Podmanický má procedurálny návrh.
Jurinová, Erika, podpredsedníčka NR SR (2014-11-08):
Pán poslanec Frešo.
Danko, Andrej, podpredseda NR SR (2023-12-15):
Pán poslanec Szalay.
Šipoš, Michal, poslanec NR SR (2023-02-16):
Ďakujem pekne. Ja chcem za poslanecký klub OĽANO povedať, že my ani jednu, ani druhú schôdzu nepodporíme, jej otvorenie. Ďakujem pekne.
V. Palko, minister vnútra SR: (2003-05-22):
Vážené panie poslankyne, vážení páni poslanci, do včerajšieho dňa si poisťovne svoju povinnosť, ktorá im vyplýva z § 30 zákona č. 95 o poisťovníctve, nesplnili a nepoukázali na osobitný účet ministerstva vnútra žiadané prostriedky. Za účelom prijatia nápravy listom ministra vnútra bol upozornený Úrad pre finančný trh na porušenie zákona zo strany poisťovní a na vyvodenie patričných opatrení zo strany úradu. Úrad má možnosť odobrať poisťovniam licenciu, resp. uložiť finančnú pokutu do výšky 20 mil. korún. Okrem toho si budeme toto plnenie vymáhať súdnou cestou. Legislatívny a právny odbor ministerstva pripravuje podanie žaloby na príslušné súdy. Z. Martináková, podpredsedníčka NR SR: Ďakujem, pán minister. Pán poslanec Hurban - doplňujúca otázka. J. Hurban, poslanec: Áno, ďakujem pekne, pán minister, za odpoveď. Ja by som chcel iba pripomenúť, že k 31. 12. minulého roka táto suma bola takmer 457 mil. korún. A ak by sme mali prijať argumenty poisťovní, ktoré uvádzajú v žalobe, ktorú dali na Okresný súd Bratislava I., kde hovoria o tom, že § 30 uvedeného zákona je nezrozumiteľný, alebo poisťovne považujú predmetné ustanovenie v rozpore s Ústavou Slovenskej republiky, potom naozaj v tomto štáte by nemusel nikto dodržiavať zákony, a teda aj napríklad vlastníci motorových vozidiel by si asi mohli povedať, že neuzavrú zmluvy o povinnom zmluvnom poistení, hoci im to ukladá zákon. Pripomínam, že tieto prostriedky ministerstvo vnútra prerozdeľuje hasičským jednotkám a zložkám záchrannej zdravotníckej služby na úhradu nákladov spojených s obstarávaním, údržbou a prevádzkovaním prostriedkov na záchranu ľudských životov a materiálnych hodnôt v cestnej doprave. Chcem tým len pripomenúť, že je to veľmi dôležitý problém a prostriedky, ktoré tvoria prakticky 1/3 rozpočtu týchto jednotiek im, samozrejme, chýbajú. Podľa mojich informácií ich používajú predovšetkým na nákup záchranných prostriedkov a techniky, ktorá slúži na tieto účely. Ďakujem pekne. Z. Martináková, podpredsedníčka NR SR: Pán minister, budete reagovať?
Majorová Garstková, Jana, poslankyňa NR SR (2022-12-08):
Ďakujem pekne za slovo. Ja na teba asi, Marek, naviažem, lebo tiež dostávam podobné otázky, či budú musieť byť premenované napríklad ulice aj po rôznych spisovateľoch, umelcoch, ktorí boli známi alebo fungovali v tomto komunistickom režime. Tiež mi nie je jasné, po kom sa ulica teda bude môcť volať, po kom sa nebude môcť volať, kde sú tie hranice, odkiaľ pokiaľ. A fakt dostávam mnohé negatívne reakcie a obavy ľudí z toho, že ktorí bývajú na uliciach pomenovaných najmä po rôznych spisovateľov, či vlastne aj oni budú do tohto spadať a či sa bude musieť byť, či bude musieť byť ich ulica taktiež premenovaná. Ďakujem pekne.
Laurenčík, Milan, podpredseda NR SR (2021-05-10):
Pán poslanec Marian Kotleba má faktickú poznámku, nech sa páči.
Suja, Miroslav, poslanec NR SR (2021-05-11):
Ďakujem za slovo, pán predsedajúci. Pán predseda Karahuta, ďakujem veľmi pekne za tvoj prejav, kde si to zhrnul na konci, aj za to poďakovanie. Áno, veľmi správne si podotkol, že či sa bude v komore, členstvo, alebo nebude, tí poľovníci budú niekomu platiť, takto je aspoň poriadok, budú niekomu platiť. Veľmi som rád, že si podotkol aj ten výkup mäsa, o nutričných hodnotách sa nemusíme baviť, to je jednoznačne najlepšie, len nájsť najlepší spôsob, ako to mäso dostať k ľuďom, lebo zatiaľ sú len nejaké výkupy, ktoré to väčšinou vyvážajú do Talianska, aby to ostalo u nás. A takisto tu zaznelo, ako som počul aj predtým, presne tu Jožko Pročko pomenoval tú presne oligarchickú skupinu z Nitry, ktorá chce, aby sa to rozložilo. On ich presne vymenoval, vážení kolegovia, len o to ide, o týchto ľudí, ktorých vymenoval Pročko. A veľmi dobre si podotkol aj ten zákon o poľovníctve. Áno, to je ťažšie ako ústava, to je zákon a niekoľko dní sa tu zasekneme a dúfam, že bude tá možnosť sa k tomu vyjadriť v tej kinosále, aby sme to odstránili skôr, ako prídeme do tohto pléna, lebo sa tu zahrabeme na niekoľko dní a môže stadeto vyjsť taký paškvil, že budeme oči otvárať. Takže asi všetko z mojej strany, ďakujem.
T. Cabaj, podpredseda NR SR: (2009-06-24):
Vládnom  návrhu  zákona, ktorým  sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Pri tomto zákone postupujeme v skrátenom konaní, tak ako rozhodla Národná rada. Tento vládny návrh zákona máme pod parlamentnou tlačou 1140, návrh na jeho pridelenie a prerokovanie výborom je v rozhodnutí č. 1164. Prosím ministra dopravy, pôšt a telekomunikácií Slovenskej republiky pána Ľubomíra Vážneho, aby vládny návrh uviedol. Pán minister, nech sa páči, máte slovo. Kolegyne, kolegovia, poprosím, keby sme sledovali, pán minister uvádza vládny návrh zákona v prvom čítaní. Nech sa páči, pán minister.
Hrnčiar, Andrej, podpredseda NR SR (2019-12-04):
Pani poslankyňa Zimenová.
Migaľ, Samuel, poslanec NR SR (2023-11-21):
Áno, už to ide. (Rečník komentoval technické zariadenie.) Ja by som tu k tomu rohu hanby odporúčal, že nech sa začnú správať podľa toho, ako by sa naozaj patrilo do rokovacej sály, pretože to, čo počúvame na mítingoch tohto hnutia, ktoré ukradlo názov našej krajiny, tak to sa prenáša aj do rokovacej sály. Pán Galko, vyprosím si všetky tieto invektívy z vašej strany. (Reakcia z pléna.) Pán Galko, ja by som vás poprosil, aby ste nevstupovali do, do rozpravy a do faktických poznámok jednotlivých poslancov. Takže ja by som možnože aj využil, využil túto minútu, ktorú ešte mám na prezentáciu, nech sa ukážu, akí skvelí sú títo poslanci v tomto rohu hanby a možnože len to by som chcel odkázať, ja sa teším z toho na margo vystúpenia pána poslanca Šipoša, že naši ministri prišli do vlády a začali robiť. Začali naprávať to, čo vy ste pokazili a môžete sa tomu smiať, koľko chcete, a môžete našim, ale aj vašim voličom odkazovať na vašich mítingoch, že sú, citujem: „debili a debilne volili“, ale oni volili to, že tento rok už dostanú vianočný dôchodok a ďalšie roky budú dostávať regulérny dôchodok, taký, aký si zaslúžia. Ďakujem pekne. (Potlesk.)
J. Slabý, poslanec: (2009-04-24):
Som veľmi rád, že si spomenul práve Slovenský ľudový umelecký kolektív. Zhodou okolností som pred veľmi krátkym časom mal dosť podrobný rozhovor na túto tému s pánom majstrom Kubánkom. Ver mi, že aj v druhej časti, teda v druhom čítaní sa budem snažiť prispieť pozmeňujúcimi návrhmi k tomu, aby sme ten okruh rozšírili tak, aby všetci, ktorí si to zaslúžia mali nejakú kompenzáciu. Ďakujem ti.
Bugár, Béla, podpredseda NR SR (2011-07-07):
Pán poslanec, ja síce možnože mám pekný deň, ale vždy mám triezvy deň, takže kľudne aj fúkam, keď chcete, aj do toho zariadenia, aj inde. (Smiech v sále.) Pán poslanec Paška, nech sa páči.
Grendel, Gábor, podpredseda NR SR (2022-03-17):
Pán poslanec Kerekréti.
Blanár, Juraj, podpredseda NR SR (2022-11-29):
Otváram všeobecnú rozpravu, ďakujem, pani spravodajkyňa, do ktorej som písomnú prihlášku neobdržal. Dávam teda možnosť prihlásiť sa ústne, vážené pani poslankyne, páni poslanci. Konštatujem však, že nikto sa neprihlásil, preto vyhlasujem všeobecnú rozpravu za uzavretú. A opäť konštatujem, že keďže neprebehla rozprava, že asi pán navrhovateľ nebude mať záujem o záverečné slovo ani pani spravodajkyňa. Hlasovať o tomto bode programu budeme o 17. hodine. Prerušujem rokovanie o tomto bode programu. Ďakujem pani spravodajkyni za spoluprácu. Pána ministra ešte poprosím, aby sme mohli pokračovať v ďalšom bode, aby nám zdôvodnil v druhom čítaní vládny návrh zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov . Je to parlamentná tlač 1211, spoločná správa je pod č. 1211a. Nech sa páči, pán minister, máte slovo.
V. Veteška, podpredseda NR SR: (2006-01-31):
J. Jaduš, poslanec: Ďakujem za slovo. Vážený pán podpredseda, vážené kolegyne, kolegovia, ja by som chcel reagovať na záverečné slová pani poslankyne Tóthovej. Okrem trestnoprávnej roviny treba problém nebankových subjektov vidieť aj ako kauzu, ktorá má ďalšie vážne dôsledky. Neochota najvyšších predstaviteľov moci v štáte riešiť tento problém vážne spochybňuje schopnosť štátu a jeho predstaviteľov ochrániť svojich občanov a poskytnúť im satisfakciu. Túto nedôveru posilňuje aj zdĺhavé konanie polície, súdov i možná zaangažovanosť niektorých politických reprezentantov, o čom sa hovorilo nakoniec už aj na pôde tohto parlamentu. Podozrenia z napojenia nebankových subjektov na politický systém by mali byť skutočne dostatočnou príčinou na to, aby slovenský parlament sa jasne a výrazne zaangažoval v tejto veci, povedal jasné stanovisko a pokúsil sa očistiť od týchto podozrení, ktorých je, bohužiaľ, čo sa týka korupcie a klientelizmu, v poslednom období na túto inštitúciu akosi priveľa. Takže rovnako by som sa chcel pripojiť k svojim predrečníkom a poprosiť ctených kolegov, aby už nehádzali tento problém za hlavy a aby sme nechodili ako mačka okolo horúcej kaše a skutočne jasne raz sa postavili za tých, ktorí si to skutočne nezaslúžili. A ešte raz zdôrazním, tých peňazí by sa v štáte aj našlo, chýba len vôľa. Koľko peňazí sme prehajdákali na oveľa daromnejšie veci?
Tomčo, Štefan, poslanec NR SR (2010-12-15):
Ďakujem. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73... (Ruch v sále. Prerušenie vystúpenia predsedajúcim.)
P. Hrušovský, podpredseda NR SR: (2002-05-21):
(Hlasovanie.) 108 prítomných, 90 za, 4 proti, 12 sa zdržalo, 2 nehlasovali. Návrh sme schválili. Pristúpime k tretiemu čítaniu o návrhu zákona. Otváram rozpravu, páni poslanci. Pýtam sa, či sa chce v rámci rozpravy v treťom čítaní niekto prihlásiť k prerokúvanému bodu programu. Konštatujem, že nie je to tak. Vyhlasujem rozpravu za skončenú a prosím pána spoločného spravodajcu o návrh záverečného uznesenia o návrhu zákona ako o celku s odporúčaním gestorského výboru... J. Langoš, poslanec: Gestorský výbor odporúča podľa § 90 ods. 5 zákona o rokovacom poriadku schváliť zákon v pôvodnom znení ako celok.
Osuský, Peter, poslanec NR SR (2020-06-03):
Ďakujem všetkým, ktorí reagovali, čiastočne si vystavili svedectvo, ale budem sa venovať len v rámci časových možností niečomu. Tí vojaci naši ani iní nie sú odpísaní. Tam sú vojaci 23 krajín, sú tam okrem iného aj tí americkí vojaci a musím vás ubezpečiť, že ak by boli títo vojaci napadnutí, tak bude masovo odpísaná druhá strana. A tá to vie, a preto ich nenapadne. Tej je to presne jasné, tak ako je jasné Kim Čong-unovi, že útok na Južnú Kóreu je jeho zánik. A preto si to netrúfne. Tak ako si iránski ajatolláhovia vo snoch mokrých predstavujú zánik štátu Izrael, ale vedia, že ich útok na štát Izrael napriek tomu, čo hovoria, by pre nich znamenal vymazávanie, a preto ho neurobia. A je to, s čím som začal, si vis pacem para bellum. A pokiaľ ide o to, že sa tu reagovalo i o poslancovi Mazurekovi, samozrejme, pán predsedajúci nemusí všetky tie pindy počúvať, ale ja som sa o ňom ani slovíčkom nezmienil. Takže keď ste tu tak minule vychovávali predsedu, ako má rovnako merať, tak toto bola ukážka blbosti, kde ste prešli čiaru a hovorili ste o niečom, čoho som sa ani zmienkou nedotkol. A, samozrejme, ak tu ešte vytiahneme starého Hallsteina a Hirošimu, tak sem môžme vložiť všetko. Ale nie o tom bola reč. A akokoľvek sme na opačných brehoch, akokoľvek mi budete poukazovať na to, ako Spojené štáty boli spojencom Sovietskeho zväzu. Boli. Ako povedal sir Winston, proti čertovi sa spojím aj s diablom. Ale presne vedeli, s kým sa museli spojiť.
Hrnčiar, Andrej, podpredseda NR SR (2017-02-14):
Ďakujem. Nasleduje prvé čítaní o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov . Návrh zákona má parlamentnú tlač 386. Návrh na jeho pridelenie na prerokovanie výborom je v rozhodnutí č. 403. Dávam slovo poslancovi Miroslavovi Beblavému, aby návrh zákona uviedol.
Nachtmannová, Oľga, poslankyňa NR SR (2014-01-30):
Ďakujem za slovo. Ja možno troška inak budem reagovať. Pán kolega, evidentne tomu skutočne nerozumiete. Vy všetko strašne zjednodušujete bez toho, aby ste si naštudovali aspoň základy z jednotlivej problematiky. Svojho času ste tu vykrikovali, ako vás vyviedli z Rady Európy, z Bruselu. Ja som vám vtedy hovorila, Rada Európy v živote nesídlila v Bruseli, sídli v Štrasburgu, vždy tam bola, aj bude. Medzi štyrmi očami ste mi povedali, keď som vám to vysvetľovala: „Jáj.“ To isté je teraz v ekonómii. Prosím vás, naštudujte si základy ekonómie, keď tu chcete niečo prezentovať, naštudujte si, čo sú to inputové položky, kde vstupuje finančný kapitál, kde vstupuje pracovná sila a teda ľudské zdroje, kde vstupuje pôda, zariadenia a tak ďalej a následne outputové položky. Takže rozmeníme si na drobné, čo zaznelo v neustále opakovanom príhovore. Zaznelo to, že aj keď kapitál v týchto položkách sa vyváža von, je to veľmi dobré. To znamená, že zakladajú sa dcérske spoločnosti, ale matka zostáva na Slovensku, zisk plynie na Slovensko. Je lepšie, keď sem príde kapitál. Ja sa práveže... (Výkriky poslanca Hlinu.) Pán kolega, nekričte na mňa, ja som bola ticho, tak, prosím vás,... (Reakcia poslanca Hlinu.)
Dostál, Ondrej, poslanec NR SR (2020-03-25):
Pán predsedajúci, hlasovali sme o všetkých pozmeňujúcich návrhoch. Keď sme v skrátenom legislatívnom konaní, otvorte, prosím, rozpravu v treťom čítaní.
Novotný, Viliam, poslanec NR SR (2011-09-08):
Ďakujem pekne. V rozprave vystúpilo viacero poslancov. Boli podané dva procedurálne návrhy, len informujem, ako budeme hlasovať, o ktorých budeme hlasovať na úvod hlasovania. Keďže nebol podaný žiaden konkrétny pozmeňujúci návrh vecného obsahu, nie je potrebná lehota, teda môžeme dnes hlasovať o 17.00 hodine. Následne budeme hlasovať, ako je to uvedené v spoločnej správe, s výnimkou toho, že som vyňal bod 77 na samostatné hlasovanie. Ak schválime bod 70, o bode 77 už nebude možné hlasovať. Toľko informácia k spoločnej správe. Na záver mi dovoľte povedať, že som naozaj veľmi pozorne počúval rozpravu a vážim si každého poslanca, ktorý vystúpil a povedal svoj názor. Až možno na niektoré faktické poznámky to bola naozaj vecná diskusia. Musím povedať, že je viditeľný aj určitý posun v tejto diskusii. Keď si spomeniete na rozpravu v prvom čítaní, ťažiskovou témou rozpravy bola generická preskripcia, teda predpisovanie účinnej látky lekárom na lekársky predpis. Myslím, že všetky najzávažnejšie výhrady Slovenskej lekárskej komory sa – či už novelou zákona, alebo poslaneckým pozmeňovacím návrhom, ktorý som dal na výbore pre zdravotníctvo – podarilo odstrániť, a preto táto téma dnes ani nerezonovala v Národnej rade Slovenskej republiky. Omnoho viac ale rezonovala téma zavedenia či nezavedenia vernostných systémov v lekárňach. A ja naozaj nejdem nikomu teraz prerábať jeho presvedčenie, každý to musí cítiť sám vo svojom vnútri. Tá dilema pre mňa stojí v jedinej otázke. Každý poslanec sa musí opýtať vlastného svedomia, či bude hájiť zisky lekární, alebo zahlasuje za zľavy pre pacienta. Podľa mňa takto stojí otázka, ale môžete ju formulovať každý, ako uznáte za vhodné. Myslím, že keď schválime vládny návrh zákona, tak ako bol predložený, a schválime tie body spoločnej správy, ktoré gestorský výbor odporúčal schváliť, schválime jeden dobrý, kvalitný a komplexný zákon o lieku, ktorý konečne donesie do slovenského zdravotníctva to, na čo naši pacienti tak dlho čakajú, o čom sme s nimi rozprávali pred voľbami, o čo nás pýtali ľudia pred voľbami. Donesie lacnejšie lieky, nižšie doplatky pre pacientov, zľavy pre pacientov v lekárňach. Ušetrí peniaze vo verejnom zdravotnom poistení, ktoré budú môcť smerovať do ambulancií a nemocníc pre lekárov a sestry na lepšie platy a na skvalitnenie služieb pre pacientov. Dámy a páni, chcem vás poprosiť o podporu tohto vládneho návrhu zákona. Ďakujem.
Sulík, Richard, predseda NR SR (2011-07-12):
Dovoľte mi hneď reagovať a dostanete samozrejme nový čas, len aby sme si to vysvetlili, aj pre ostatných. Uzavrel som možnosť sa prihlásiť s faktickou poznámkou. Bolo v tom momente prihlásených trinásť rečníkov. Posledný bol pán poslanec Matovič. A následne po uzavretí ste sa prihlásili vy ako štrnásta a potom, ako sa prihlásila pani poslankyňa Tomanová ako štrnásta, pán Matovič sa vypol a potom sa znovu zapol, aby on bol teda štrnásty. Čiže teraz sú dve možnosti, nerobiť z toho veľkú vedu, čo ani nebudem teda robiť. A druhá možnosť by bola, že by ste nevystúpili ani vy, ani pán Matovič. A nechcem teraz robiť naozaj z toho vedu, len chcem všetkých poprosiť hlásiť sa pred uzavretím, najlepšie počas vystúpenia rečníka a potom sa vyhneme takýmto nepríjemným veciam. Ja som si to samozrejme tiež všimol, že často sa tu predbiehajú, aby boli silou-mocou poslední niektorí, nemá to veľký zmysel. Poprosím nový čas pre pani poslankyňu Tomanovú a, nech sa páči, máte slovo.
Verešová, Anna, poslankyňa NR SR (2019-02-12):
Ďakujem vám pekne, pani predsedajúca. Vážení páni poslanci, poslankyne, dámy a páni, dovoľte mi, aby som predniesla, predložila návrh zákona, ktorým sa mení a dopĺňa zákon o reklame, ktorý predkladáme ako skupina poslancov za hnutie Obyčajní ľudia a nezávislé osobnosti. Pod vplyvom alkoholu je neustále páchaný najväčší počet priestupkov, trestných činov. Samotní abstinujúci alkoholici, ale aj rodičia detí nás vyzývajú, aby sme; ako poslancov; aby sme učinili niečo v zákone o reklame, aby sme ju obmedzili, aby sme ju sprísnili, pretože práve tieto dve veľmi zraniteľné skupiny – abstinujúci alkoholici a maloleté deti – sú veľmi zraniteľné. Aj vlády členských krajín Európskej únie sa pokúšajú riešiť problémy spojené s touto najrozšírenejšou drogou, rokuje sa aj v Českej republike práve o sprísnení reklamy a množstvo krajín už túto reklamu na alkohol významne obmedzilo. Návrh zákona má pozitívne sociálne vplyvy najmä v oblasti sociálnej inklúzie a je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, aj s právom Európskej únie. Toľko na začiatok a tiež sa hlásim prvá do rozpravy. Ďakujem pekne.
A. Belousovová, podpredsedníčka NR SR: (2009-04-23):
Ďalej v rozprave vystúpi pán poslanec Tarčák. Po ňom sa pripraví pán poslanec Fronc.
Žiga, Peter, podpredseda NR SR (2024-02-09):
S reakciou na faktické poznámky pani poslankyňa Luščíková.
Gaborčáková, Soňa, poslankyňa NR SR (2018-05-10):
Ďakujem za slovo. Chcem poďakovať kolegovi, že prešiel možno aj také nuansy práve duálneho vzdelávania. Ja by som na neho nadviazala a chcela by som vyzvať pani ministerku, aby zvážila moje podnety, ktoré som rozdelila do troch častí. Prvou je, že aby sme vyčerpali vlastne tie finančné prostriedky, tak rada by som bola, aby sme rozšírili vlastne to duálne vzdelávanie aj na stredné odborné školy, ako sú pedagogické, zdravotnícke a ekonomické. Poviem prečo. Na trhu práce nám o chvíľu budú chýbať sestry, sanitári, osobní asistenti, je problém so školskými asistentami a tak ďalej, čiže vieme ich vyprodukovať aj práve z týchto odborných škôl. Čiže to duálne vzdelávanie by som prognosticky nezameriavala len na automobilky, lebo čaká nás obrovský demografický trend a budeme potrebovať aj ďalšie profesie a opäť budeme v situácii, ako sme teraz pri automobilovom priemysle, lebo nebude dostatok personálu, ktorý sa bude starať o starých ľudí a o zdravotne znevýhodnených. Čiže na to by som určite zamerala sociálne akadémie, pedagogické školy a zdravotnícke školy. Druhú vec, ktorú chcem upozorniť, je aj prax vysokoškolákov. My vždy hovoríme len o duálnom vzdelávaní stredných odborných škôl. Ale vieme dobre, koľko ľudí nám ostáva na úradoch práce, ktorí skončia humanitné odbory a v podstate nemajú dostatočnú prax, aby boli zaujímaví pre zamestnávateľov. Čiže naozaj rozmýšľať aj v inštanciách toho, že nemáme dostatočne odborne a... (Prerušenie vystúpenia časomerom.)
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Spišiak.
Pellegrini, Peter, predseda NR SR (2024-01-16):
Na vaše vystúpenie, pán poslanec, 21 faktických poznámok. Pán poslanec Grendel ako prvý.
Laššáková, Jana, podpredsedníčka NR SR (2013-09-17):
S reakciou pán poslanec Hraško. Nech sa páči.
A. Slafkovský, poslanec: (2002-07-10):
Preto by som chcel poďakovať pánovi ministrovi a všetkým tým, ktorí sa v rámci vyjednávacieho procesu o to zaslúžili, že bolo schválené rozhodnutím ministerstva, aby sa tento tzv. JSOC – Junior Staff Officers’ Course – realizoval v Liptovskom Mikuláši. A len by som bol veľmi rád, keby na základe toho procedurálneho sporu, ktorý sa objavil tu medzi pánom poslancom a pánom ministrom, sme nezostali niekde na polceste, aby nám Junior Staff Officers‘ Course nespadol do vody. Ďakujem pekne. J. Migaš, predseda NR SR: Vyhlasujem rozpravu o tomto bode programu za skončenú. Pýtam sa navrhovateľa, či chce sa vyjadriť k rozprave. Áno. J. Stank, minister obrany SR: Aspoň stručne, keď dovolíte, pán predseda, vážené panie poslankyne, čo viedlo vládu k tomu, aby predložila tento návrh na schválenie. Mám tu obsiahlejší rozbor právny, ktorý hovorí o tom, že z hľadiska platnej právnej úpravy vyslovenie súhlasu s prítomnosťou zahraničných ozbrojených síl na území Slovenskej republiky v rámci projektu Výcvikového strediska pre strednú a východnú Európu patrí do právomoci Národnej rady Slovenskej republiky podľa § 86 písm. l) ústavy. V danom prípade nemožno kvalifikovať pobyt cudzích ozbrojených síl na území Slovenskej republiky ako pobyt za účelom humanitárnej pomoci vojenských cvičení alebo mierových pozorovateľských misií, rozhodovanie o ktorom patrí do právomoci vlády. Účastníci predmetného projektu, a to zahraniční inštruktori, teda učitelia a študenti budú príslušníci zahraničných ozbrojených síl, ktorí budú pôsobiť na území Slovenskej republiky, pričom ich postavenie príslušníkov cudzích ozbrojených síl nemá vplyv na skutočnosť, že budú pôsobiť v rámci výcvikového strediska bez zbrane, t. j. nebudú plniť typickú úlohu nasadenia alebo vyslania ozbrojených síl mimo územia vlastného štátu. A po tretie. Pôsobenie príslušníkov týchto cudzích ozbrojených síl v rámci projektu výcvikového strediska nie je časovo limitované, t. j. má dlhodobý charakter. Predpokladá sa, že kurzy budú sa uskutočňovať najmenej do roku 2010, pričom jedného sa zúčastní väčšia skupina príslušníkov cudzích ozbrojených síl v počte 50 až 60, t. j. ročne okolo 150 až 180 osôb. Prosím, keby ste zobrali do úvahy pri posudzovaní tohto návrhu tieto argumenty a priklonili sa k stanovisku, ktoré tu bolo prezentované ako stanovisko výboru pre obranu a bezpečnosť. Ďakujem. J. Migaš, predseda NR SR: Chce sa vyjadriť k rozprave spravodajca? Nie. Ďakujem pekne. Panie poslankyne, páni poslanci, prerušujem rokovanie o tomto bode programu, budeme hlasovať o 17.00 hodine o tomto bode programu. Ďakujem ministrovi, ďakujem spravodajcovi. Panie poslankyne, páni poslanci, budeme pokračovať v rokovaní 61. schôdze druhým čítaním o vládnom návrhu zákona o Horskej záchrannej službe . Vládny návrh zákona ste dostali pred prvým čítaním ako tlač 1581, spoločnú správu výborov schválenú gestorským výborom máte ako tlač 1581a. Z poverenia vlády Slovenskej republiky návrh zákona odôvodní minister vnútra Slovenskej republiky Ivan Šimko. Pán minister, nech sa páči.
Kozelová, Monika, poslankyňa NR SR (2021-10-19):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončila som. Prosím, otvorte rozpravu.
Kamenický, Ladislav, poslanec NR SR (2021-05-27):
Ďakujem pekne. Dávam procedurálny návrh, aby druhé a tretie čítanie novely zákona o štátnom rozpočte pokračovalo zajtra 28. 5. 2021 o deviatej hodine, pokiaľ bude rozprava ukončená do jedenástej hodiny, aby sme okamžite o tom hlasovali. Dávam vám to písomne. (Ruch v sále. Krátka pauza.)
Bugár, Béla, podpredseda NR SR (2018-02-02):
Na vystúpenie pani poslankyne s faktickými poznámkami dvaja. Pán poslanec Pčolinský, nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Ľubomír Petrák.
Číž, Miroslav, podpredseda NR SR (2014-11-26):
Ďakujem pekne, dobrý deň všetkým. Vážený pán poslanec Kaník bol jediným prihláseným do rozpravy písomne, pýtam sa preto, kto sa hlási do rozpravy ústne. Pán poslanec Kollár. Pokiaľ je to všetko, uzatváram možnosť prihlásiť sa do rozpravy ústne a slovo má pán poslanec Kollár.
A. Belousovová, podpredsedníčka NR SR: (2007-10-18):
Ďalšiu otázku položila pani poslankyňa Katarína Tóthová ministrovi spravodlivosti Slovenskej republiky a podpredsedovi vlády Slovenskej republiky pánovi Štefanovi Harabinovi. Otázka znie: „Preklad Rámcového dohovoru o útokoch na informačné systémy je v čl. 8 (zodpovednosť právnických osôb) nepresný. V bode 2 uvádza oficiálny preklad „... spáchanie trestného činu ...“. Správny preklad anglického originálu má znieť „... spáchanie protiprávneho skutku ...“. Ide o závažnú nepresnosť. Ako chce ministerstvo v budúcnosti riešiť podobné problémy s prekladom?“ Nech sa páči, pán minister spravodlivosti, odpovedajte a oznámte ukončenie odpovede. Máte slovo. Š. Harabin, podpredseda vlády a minister spravodlivosti SR: Vážená pani predsedajúca, vážená pani poslankyňa, ďakujem vám za položenú otázku. Je pravdou, že pri implementovaní smerníc, dohovorov dochádza ku skresľovaniu pojmov pri preklade. Nebudem zaťažovať poslancov podrobnosťami. Mám pre vás pripravenú podrobnú správu, kde vám to vysvetľujeme. Vo všeobecnosti sa  dá povedať, že otázka prekladov textov rámcových rozhodnutí do slovenského jazyka predstavuje závažný problém, keďže preklady vypracované prekladateľmi v Európskej únii nie sú dostatočne kvalitné. Za výsledný preklad sú však zodpovedné orgány Európskej únie. Prekladový problém možno riešiť niekoľkými spôsobmi, ktoré vám rovnako predložíme v lehote 30 dní, v procese rokovaní, teda po prvé o texte rámcového rozhodnutia možno preklad pojmov v slovenskom jazyku prerokovať s právnikmi, prekladateľmi v inštitúciách Európskej únie. Výsledok však v tomto prípade nie je zaručený, keďže dohoda s právnikmi – prekladateľmi nie je záväzná. Po druhé rovnako možno v procese rokovania o texte rámcového rozhodnutia preklad dôležitého pojmu predložiť ako podmienku súhlasu Slovenskej republiky s určitým rámcovým rozhodnutím. A po tretie po prijatí textu rámcového rozhodnutia možno nesprávny preklad upraviť formou tzv. korigenda, ktoré vypracúva príslušný gestor a zasiela sa oficiálnou cestou, najvhodnejšie prostredníctvom stáleho zastúpenia Slovenskej republiky pri Európskej únii. Orgány Európskej únie však nie sú povinné navrhované zmeny akceptovať. To je koniec odpovede, pani predsedajúca.
Beblavý, Miroslav, poslanec NR SR (2013-10-23):
Ďakujem pekne. Skúsim svojím vystúpením, aj keď nie zámerne, možno prelomiť tú atmosféru, ktorá tu naozaj vznikla v posledných dvadsiatich minútach, a to tým, že poďakujem poslancovi strany SMER, lebo vo svojom teda, povedal by som, zanietení pre presadenie pozmeňujúceho návrhu som ho neprečítal, čo sa mi síce ešte v tomto parlamente nestalo, ale všetko je raz prvýkrát, a keby nebolo upozornenie, ktoré sprostredkovala jednak pani doktorka zamestnankyňa odboru legislatívy, ktorú nechcem menovať, aby sme ju nezaťahovali do parlamentnej rozpravy, ale aj pán poslanec Muňko zo strany SMER, tak by ten pozmeňujúci návrh zostal neprečítaný. Takže ďakujem veľmi pekne za upozornenie a tým pádom ho teraz môžem prečítať a opätovne požiadať o jeho podporu. Takže je to pozmeňujúci návrh k vládnemu návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa tiež v znení neskorších predpisov. Bod 1. V článku II sa vkladá nový novelizačný bod 1, ktorý znie: „V § 5 ods. 1 písm. a) sa suma „230 eur“ nahrádza sumou „266 eur“.“ V tejto súvislosti sa vykoná prečíslovanie novelizačných bodov. Bod 2. V článku II sa za novelizačný bod 3 vkladá nový novelizačný bod 4, ktorý znie: „§ 10 sa dopĺňa odsekom 3, ktorý znie: „Ak oprávnená osoba splnomocní poskytovateľa uvedeného v § 2 ods. 3 písm. a) až c) na preukazovanie výdavkov, ktoré uhradila za starostlivosť o dieťa, platiteľ je povinný výdavky uhradené oprávnenou osobou a preukázané poskytovateľom akceptovať. Poskytovateľ preukazuje výdavky oprávnenej osoby príjmovým pokladničným dokladom alebo výpisom zo svojho účtu.“.“ V tejto súvislosti sa vykoná prečíslovanie novelizačných bodov. Ďakujem veľmi pekne.
Kleinert, Dana, poslankyňa NR SR (2024-01-24):
Ďakujem. Ja som hrdá na poslanecký tím PS nielen ľudsky, ale najmä v tom, že sme tu odborníci a odborníčky na rôzne oblasti, a tiež, čo je veľmi dôležité, vidíme aj jasne, ako dôležité je myslieť nadrezortne, z vyššej perspektívy, pretože aj jedna oblasť má naozaj reálny dosah a vplyv na tú druhú, preto si ani nemôžeme povedať, že tento predložený návrh, a to v tomto zrýchlenom legislatívnom konaní je zjednodušene povedané o krádeži a následnom treste a, bum-bác, hotovo. Ono je to naozaj aj o životnom prostredí, ktorého tému ty v tomto parlamente, Tamara, spolu s kolegom Michalom Sabom prioritne zastrešujete. Ale životné prostredie, to, prepánajána, nie je niečo efemérne, je to kvalita nášho každodenného života, vzduch, ktorý dýchame, voda, ktorú pijeme. A na to musíme dbať aj pri ochrane prírody, pričom tento návrh navrhuje presný opak, a pytliaci otvárajú šampanské, alebo teda niečo, čo je v krabici od šampanského, to si môžme vybrať. K tomuto by som chcela parafrázovať slová z rozhovoru, ktorý mala v týchto dňoch výtvarníčka Ivana Šáteková, a s ktorým teda súzniem, a ona vraví, že sa nechce nechať vyhnať z našej krajiny, a hovorí niečo, teda čo je, čo je takto, čo znie takto: „Prečo by som sa mala nechať vyštvať ľuďmi, ktorí to tu evidentne radi nemajú. Chcú, aby sme maľovali krajiny a nádhery Slovenska, pričom nechajú vykynožiť lesy a volia ľudí, ktorí to tu vykynožia. Mám pocit, že nám vládnu ľudia, ktorí to tu nemajú radi a nemajú radi ani ľudí.“ Ale my v Progresívnom Slovensku máme radi túto krajinu, a preto opäť pozývame ľudí na námestia už tento štvrtok o 18.00 hod. Ďakujem. (Potlesk.)
Blanár, Juraj, podpredseda NR SR (2021-10-20):
Dávam teraz slovo spoločnej spravodajkyni z výboru pre ľudské práva a národnostné menšiny pani poslankyni Jarmile Vaňovej, aby informovala Národnú radu o výsledku rokovania výboru o tomto návrhu a rovnako aj o stanovisku gestorského výboru, nech sa páči, pani spoločná spravodajkyňa.
Blanár, Juraj, podpredseda NR SR (2020-12-02):
Vážené panie poslankyne, páni poslanci, konštatujem, že poslanecké grémium skončilo, avšak predlžujem prestávku do desiatej hodiny, kedy pán podpredseda Národnej rady pán Grendel oznámi výsledok poslaneckého grémia. Ďakujem. (Prestávka.) (Po prestávke.)
Cigániková, Jana, poslankyňa NR SR (2016-05-19):
Ďakujem pekne. Jožko, chcem povedať, tak trochu reagujem na teba, aj reakcie, ktoré boli na teba, boli zaujímavé. Problém je totiž v tom, že tento fond nepodporujú všetci, ktorí umenie chápu ako prejav národného génia. (Reakcia z pléna.) Ale teraz čo, tak mi dajte znova dve minúty, ja poviem tú vetu zas.